प्रधानमन्त्री देउवा र अध्यक्ष प्रचण्डबीच छलफल
प्रधानमन्त्री एवम् नेपाली कांग्रेसका सभापति शेरबहादुर देउवा र नेकपा (माओवादी केन्द्र) का अध्यक्ष पुष्पकमल दाहाल (प्रचण्ड) बीच बालुवाटारमा छलफल जारी छ ।
काठमाडौं, पुस १० गते । प्रधानमन्त्री एवम् नेपाली कांग्रेसका सभापति शेरबहादुर देउवा र नेकपा (माओवादी केन्द्र) का अध्यक्ष पुष्पकमल दाहाल (प्रचण्ड) बीच बालुवाटारमा छलफल जारी छ ।अध्यक्ष प्रचण्डका प्रेस संयोजक सूर्यकिरण शर्माले करिब आधा घण्टादेखि उहाँहरुबीच छलफल जारी रहेको जानकारी दिनुभयो । राष्ट्रपतिद्वारा सरकार गठनका लागि दलहरूमा आव्हान गरिएको अन्तिम समयसीमा आज साँझ सकिँदैछ ।  यसकारण, गठबन्धनका शीर्ष नेताहरू निरन्तर छलफलमा जुट्दै आउनुभएको छ । प्रधानमन्त्री देउवा र अध्यक्ष  प्रचण्डबीच भने छुट्टाछुट्टै छलफल हुँदै आएको छ ।